Diari Oficial de la Generalitat Valenciana


Sumari del DOGV 3405, del 04-01-1999 (1998/10193)

ORDRE de 21 de setembre de 1998, de la Conselleria de Cultura, Educació i Ciència, per la qual s'atribueix la denominació específica de Marcos Zaragoza a l'Institut d'Educació Secundària de la Vila Joiosa.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3405

Data del DOGV
:   04-01-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/10637


Data del document
:   21-09-1998

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Vila Joiosa, la
    * ensenyament secundari

ORDRE de 21 de setembre de 1998, de la Conselleria de Cultura, Educació i Ciència, per la qual s'atribueix la denominació específica de Marcos Zaragoza a l'Institut d'Educació Secundària de la Vila Joiosa. [1998/X10611]
  
El Consell Escolar de l'Institut d'Educació Secundària de la Vila Joiosa va aprovar, el dia 25 de juny de 1997, sol·licitar la denominació específica de la Vila Joiosa per a l'esmentat centre. La dita proposta fou assumida pel Consell Escolar Municipal, en la sessió del dia 20 de gener de 1998, amb l'informe favorable de la Direcció Territorial de Cultura i Educació d'Alacant.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, estableix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels instituts d'Educació Secundària, publicat en el Diari Oficial de la Generalitat Valenciana, de 8 de setembre, estableix que una vegada creat l'institut, el consell escolar podrà proposar-ne la denominació específica a la Conselleria, després de l'informe favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Marcos Zaragoza a l'Institut d'Educació Secundària de la Vila Joiosa, amb el codi 49019512.
  
DISPOSICIÓ ADDICIONAL
  
Aquesta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Dita ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, podrà interposar-se recurs contenciós administratiu, que requerirà la comunicació prèvia a l'òrgan que va dictar l'acte impugnat, segons el que estableix l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació de l'Ordre en el Diari Oficial de la Generalitat Valenciana, d'acord amb el que preveu l'article 58.3 de la Llei de la Jurisdicció Contenciosa Administrativa.
  
València, 21 de setembre de 1998
  
El conseller de Cultura, Educació i Ciència,
  
FRANCISCO E. CAMPS ORTIZ